cyanic-selkie/wikianc huggingface dataset:
আবু আহমদ ফজলুল করিম
রাজনৈতিক জীবন
১৯৭৫ সালে তিনি ন্যাশনাল আওয়ামী পার্টিতে (ভাসানী) যোগদান করে ১৯৭৬ সালে কিশোরগঞ্জ জেলার সভাপতি ও কেন্দ্রীয় কমিটির নির্বাহী সদস্য হিসেবে দায়িত্ব পালন করেন। ১৯৭৮ সালে বাংলাদেশ জাতীয়তাবাদী দল গঠিত হলে তিনি কিশোরগঞ্জ জেলা শাখা জাতীয়তাবাদী দলের প্রতিষ্ঠাতা আহ্বায়ক নির্বাচিত হন।
তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন। জিয়াউর রহমানের মন্ত্রিসভায় তিনি স্বাস্থ্য ও জন্মনিয়ন্ত্রণ মন্ত্রণালয়ের প্রতিমন্ত্রী হিসেবে দায়িত্ব পালন করেন। ১৯৮০ সালে গণপূর্ত মন্ত্রণালয়ের প্রতিমন্ত্রীর দায়িত্ব দেয়া হয় ও ১৯৮২ সালে আবার তাকে স্বাস্থ্য ও জন্মনিয়ন্ত্রণ মন্ত্রণালয় দেয়া হয়। আবদুস সাত্তারের মন্ত্রিসভায় তিনি ২৪ নভেম্বর ১৯৮১ সাল থেকে ১২ ফেব্রুয়ারি ১৯৮২ সাল পর্যন্ত বেতার, ক্রীড়া ও সংস্কৃতি প্রতিমন্ত্রী হিসেবে দায়িত্ব পালন করেন।
রেভেন বে
রেভেন বে (২২ ডিসেম্বর, ১৯৯০ – ২ অক্টোবর, ২০২১) একজন মার্কিন পর্নোগ্রাফিক অভিনেত্রী ছিলেন।
জীবনী
তিনি স্কটিশ, ইতালীয় এবং জ্যামাইকান বংশোদ্ভূত একটি পরিবারে টাম্পা অঞ্চলে (ফ্লোরিডা) অবস্থিত ছোট শহর ক্লিয়ারওয়াটারে জন্মগ্রহণ করেন। হাই স্কুলে পড়ার পর, তিনি নিউ ইয়র্কে চলে যান, যে শহরে তিনি মনোবিজ্ঞানে স্নাতক হন।
আনজেনের যুদ্ধ
আনজেনের যুদ্ধ ৮৩৮ সালের ২২ জুলাই বাইজেন্টাইন সাম্রাজ্য ও আব্বাসীয় খিলাফতের মধ্যে আনজেন বা দাজিমনে (বর্তমান তুরস্কের দাজমানায়) সংঘটিত হয়। পূর্বের বছরের সম্রাট থিওফিলোসের অভিযানের পাল্টা পদক্ষেপ হিসেবে আব্বাসীয়রা দুইটি পৃথক বাহিনী নিয়ে এসময় ব্যাপক অভিযান চালায়। অন্যতম বৃহৎ বাইজেন্টাইন শহর আমোরিয়াম ছিল আব্বাসীয়দের মূল লক্ষ্যবস্তু। সম্রাট থিওফিলোস তার বাহিনী নিয়ে অপেক্ষাকৃত ক্ষুদ্র মুসলিম বাহিনীর বিরুদ্ধে অভিযান পরিচালনা করেন। মুসলিম বাহিনীর প্রধান ছিলেন ইরানের আঞ্চলিক শাসক আফশিন।
প্রথমদিকে সংখ্যাধিক বাইজেন্টাইন বাহিনী সফলতা লাভ করলেও থিওফিলোস ব্যক্তিগতভাবে আক্রমণ পরিচালনা করা থেকে বিরত হওয়ার পর বাইজেন্টাইন সৈনিকরা তার মৃত্যুর কথা ভেবে আতঙ্কিত হয়ে পড়ে। আফশিনের তুর্কি অশ্বারোহী-তীরন্দাজরা প্রবল আক্রমণ চালানোর পর বাইজেন্টাইনরা পালিয়ে যায়। থিওফিলোস ও রক্ষীরা পালানোর পূর্বে একটি পাহাড়ে অবরুদ্ধ হয়ে পড়ে। এই পরাজয়ের ফলে কয়েক সপ্তাহ পরে আমোরিয়ামে অভিযানের পথ উন্মুক্ত হয়।
পটভূমি
এ কারণে পাল্টা পদক্ষেপ হিসেবে খলিফা আল-মুতাসিম মধ্য আনাতোলিয়ার দুটি প্রধান বাইজেন্টাইন শহর আনকাইরা ও আমোরিয়াম দখলের জন্য বাইজেন্টাইনদের বিরুদ্ধে একটি বড় অভিযানের সিদ্ধান্ত নেন। ধারণা করা হয় যে দ্বিতীয় শহরটি তৎকালীন আনাতোলিয়ার সর্ববৃহৎ শহর ছিল। প্রাচীন বিবরণ অনুযায়ী আল-মুতাসিমের সৈনিকরা তাদের ঢাল ও ব্যানারে আমোরিয়াম শব্দটি উৎকীর্ণ করে রেখেছিল। একটি বড় বাহিনী তারসুস শহরে জড়ো হয়, একে পরে দুইটি প্রধান ভাগে ভাগ করা হয়। উত্তরের বাহিনী ছিল ইরানি আঞ্চলিক শাসক আফশিনের অধীনে। তাকে মালাতিয়ার আমির উমর আল-আকতার সাথে যোগ দিয়ে মালাতিয়া অঞ্চল থেকে আর্মেনিয়াক থিমে আক্রমণ করার নির্দেশ দেয়া হয়। দক্ষিণের বাহিনীকে খলিফা নিজে নেতৃত্ব দেন। তারা সিলিসিয়ান গিরিপথ দিয়ে কাপাডোকিয়া হয়ে আনকাইরা যাত্রার পরিকল্পনা করে। এই শহর অধিকার করার আরব বাহিনীগুলি একত্রিত হয়ে আমোরিয়াম আক্রমণের পরিকল্পনা ছিল।  একাদশ শতাব্দীর গ্রিক ইতিহাসবিদ জন স্কাইলিটজেসের বর্ণনা অনুযায়ী আফশিনের বাহিনীতে আর্মেনীয় রাজাদের পুরো সেনাবাহিনী অন্তর্ভুক্ত ছিল এবং তাদের সংখ্যা ছিল ২০,০০০ থেকে ৩০,০০০ যাদের মধ্যে ১০,০০০ ছিল তুর্কি অশ্বারোহী-তীরন্দাজ।
এদিকে সম্রাট থিওফিলোস খলিফা আল-মুতাসিমের পদক্ষেপ সম্পর্কে জানতে পারেন এবং জুনের শুরুর দিকে কনস্টান্টিনোপল থেকে যাত্রা শুরু করেন। বাইজেন্টাইনরা ডোরিলাইয়ামে শিবির স্থাপন করে। এখানে বাইজেন্টাইন বাহিনীকে বিভক্ত করা হয়। আমোরিয়ামের সুরক্ষার জন্য একটি শক্তিশালী বাহিনী প্রেরণ করা হয় এবং সম্রাট নিজে বাকি ২৫,০০০ থেকে ৪০,০০০ সৈনিক নিয়ে সামনে অগ্রসর হন।
যুদ্ধ
জুনের মধ্যভাগে আফশিন তোরোসের বিপরীত পর্বতমালা অতিক্রম করে দাজিমনের দুর্গে শিবির স্থাপন করেন। এর অবস্থান ছিল আমাসেইয়া ও তোকাতের মধ্যবর্তী স্থানে এবং এটি কৌশলগতভাবে গুরুত্বপূর্ণ ছিল। কয়েকদিন পরে ১৯ জুন আব্বাসীয় বাহিনীর একটি অগ্রবর্তী দল বাইজেন্টাইন অঞ্চলে আক্রমণ চালায় এবং এর দুইদিন পরে খলিফা মূল বাহিনী নিয়ে যোগ দেন। মধ্য জুলাইয়ে থিওফিলোস এই সংক্রান্ত খবর পান। আফশিনের বাহিনী আকারে ছোট ছিল এবং সরবরাহ থেকে বিচ্ছিন্ন হয়ে যাওয়ার ঝুকি ছিল। এসময় থিওফিলোস খলিফার বাহিনীর সাথে মোকাবেলা করার জন্য একটি ক্ষুদ্র সেনাদল রেখে আফশিনের সাথে লড়াইয়ের জন্য পূর্ব দিকে অগ্রসর হন। ২১ জুলাই বাইজেন্টাইনরা আরব বাহিনীর দেখা পায় এবং দাজিমন দুর্গের দক্ষিণে পাহাড়ে শিবির স্থাপন করে।
থিওফিলোসের প্রধান কমান্ডার থিওফোবোস ও ম্যানুয়েল উভয়ে রাতের বেলা ঝটিকা আক্রমণের পরামর্শ প্রদান করলেও সম্রাট অন্য অফিসারদের প্রস্তাবে সায় দেন এবং পরের দিন আক্রমণ চালানোর সিদ্ধান্ত নেন। বাইজেন্টাইনরা ভোরে আক্রমণ করে এবং প্রাথমিকভাবে সফলতা লাভ করে। আরব বাহিনীর একটি পার্শ্বভাগ ব্যাপক আক্রান্ত হয় এবং আরবদের পক্ষে ৩,০০০ জন হতাহত হয়। দুপুরের দিকে থিওফিলোস অন্য পার্শ্বভাগে আক্রমণের জন্য ২,০০০ বাইজেন্টাইন ও কুর্দিকে প্রেরণ করেন এবং নিজ অবস্থান ত্যাগ করে বাহিনীর পেছনে অবস্থান নেন। এসময় আফশিন তার তুর্কি অশ্বারোহী-তীরন্দাজদের মাঠে নামান। তাদের মারাত্মক আক্রমণের ফলে বাইজেন্টাইনরা বাঁধা পায় এবং আরবরা সংগঠিত হওয়ার সুযোগ পায়। এসময় বাইজেন্টাইনরা সম্রাটের অণুপস্থিতি লক্ষ্য করে এবং তার মৃত্যুর কথা ভেবে আতঙ্কিত হয়ে পড়ে। ফলে দ্রুত সেনারা পিছু হটতে থাকে।
এর ফলে থিওফিলোস তার বাহিনী থেকে বিচ্ছিন্ন হয়ে পড়েন। আরবরা পাহাড় ঘিরে ফেলার জন্য অগ্রসর হয় কিন্তু আকস্মিক বৃষ্টিপাতের ফলে বাইজেন্টাইনরা বেঁচে যায়। আফশিন এরপর আক্রমণের জন্য ক্যাটাপুল্ট প্রেরণ করেন। এসময় থিওফিলোসের অফিসাররা পিছু হটার পরামর্শ দেন এবং থিওফিলোস তার ক্ষুদ্র দল নিয়ে চিলিওকোমোন পৌছায়। এখানে তিনি সেনাবাহিনীর বাকি অংশকে সংগঠিত করতে থাকেন।
ফলাফল
একই সময়ে থিওফিলোসকেও থিওফোবোস ও তার কুর্দিদের বিদ্রোহের মোকাবেলা করতে হয়। থিওফিলোসের মৃত্যুর খবর রাজধানীতে পৌছানোর পর কেউ কেউ নতুন সম্রাট হিসেবে থিওফিলোসের নাম প্রস্তাব করে। রাজধানীতে ফেরার পর থিওফিলোস তাকে তলব করেন কিন্তু শাস্তির ভয়ে থিওফোবোস তার অণুগত কুর্দিদের নিয়ে সিনোপে পালিয়ে যান এবং সেখানে নিজেকে সম্রাট ঘোষণা করেন। পরের বছর থিওফোবোস শান্তিপূর্ণভাবে আত্মসমর্পণ করতে রাজি হন।
ফ্রাংক জেনিংস টিপলার
জীবনী
অধ্যাপক টিপলারের বাবা "ফ্রাংক জেনিংস টিপলার জুনিয়র" একজন আইনজীবী এবং মা "অ্যান টিপলার" গৃহিনী ছিলেন। তিনি ১৯৬৯ সালে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে স্নাতক ডিগ্রি লাভ করেন। ১৯৬৫ থেকে ৬৯ পর্যন্ত মোট ৪ বছর এমআইটিকে পড়াশোনা করেছেন।
১৯৭৬ সালে মেরিল্যান্ড বিশ্ববিদ্যালয় থেকে পিএইচডি ডিগ্রি লাভ করেন। এমআইটিতে অধ্যয়ন শেষেই এখানে এসেছিলেন। তার পিএইচডি গবেষণার বিষয় ছিল "ভৌগোলিক সাধারণ আপেক্ষিকতা" যে বিষয়ে রজার পেনরোজ এবং স্টিফেন হকিং কাজ করে থাকেন। তিনি হকিং এবং পেনরোজের পদ্ধতি ব্যবহার করে প্রমাণ করেন, একটি টাইম মেশিন নির্মাণ সম্ভব হলে এর ব্যবহার অবশ্যই ব্যতিক্রমী বিন্দুর সৃষ্টি করবে। এই প্রমাণের জন্যই তাকে পিএইচডি ডিগ্রি দেয়া হয়।
এরপর তাকে ডক্টোরাল-উত্তর গবেষণার জন্য নিয়ে যান অধ্যাপক জন এ হুইলার, আব্রাহাম টাউব, রেইনার স্যাক্‌স এবং ডেনিস সিয়ামা। ১৯৮১ সালে টিপলার টিউলেন বিশ্ববিদ্যালয় গাণিতিক পদার্থবিজ্ঞানের অধ্যাপক হিসেবে যোগ দেন। এখনও সেখানেই শিক্ষকতা করছেন।
ফ্রিম্যান ডাইসন
ফ্রিম্যান জন ডাইসন, (Freeman John Dyson; ১৫ই ডিসেম্বর ১৯২৩, ক্রাওথর্ন, বার্কশার, ইংল্যান্ড - ২৮শে ফেব্রুয়ারি, ২০২০, প্রিন্সটন, নিউ জার্সি, মার্কিন যুক্তরাষ্ট্র) একজন ব্রিটিশ-মার্কিন তাত্ত্বিক পদার্থবিজ্ঞানী ও গণিতবিদ ছিলেন। তিনি কোয়ান্টাম ক্ষেত্র তত্ত্ব, কঠিন অবস্থা পদার্থবিজ্ঞান, জ্যোতির্বিজ্ঞান ও পরমাণুকেন্দ্রীয় প্রকৌশলে অবদানের জন্য বিশেষভাবে পরিচিত।
শৈশব
ডাইসন যুক্তরাজ্যের বার্কশায়ারে জন্মগ্রহণ করেন।
শিক্ষাজীবন
ডাইসন ইংল্যান্ডের উইনচেস্টার কলেজে ১৯৩৬ থেকে ১৯৪১ সাল পর্যন্ত পড়াশোনা করেন। তিনি ১৯৪১ সালে কেমব্রিজ বিশ্ববিদ্যালয়ে ভর্তি হন এবং ১৯৪৫ সালে গণিতশাস্ত্র বিষয়ে কলাবিদ্যায় স্নাতক উপাধি অর্জন করেন।
কর্মজীবন
১৯৪৬ থেকে ১৯৪৭ সাল পর্যন্ত তিনি কেমব্রিজ বিশ্ববিদ্যালয়ের ট্রিনিটি কলেজের ফেলো ছিলেন। ১৯৪৭ সালে কমনওয়েলথ গবেষক বৃত্তি নিয়ে তিনি যুক্তরাষ্ট্রের কর্নেল বিশ্ববিদ্যালয়ে যান। ১৯৪৯ থেকে ১৯৫১ সাল পর্যন্ত তিনি বার্মিংহাম বিশ্ববিদ্যালয়ের বৃত্তিপ্রাপ্ত গবেষক (রিসার্চ ফেলো) ছিলেন। ১৯৫১ সালে তিনি কর্নেল বিশ্ববিদ্যালয়ের পদার্থবিজ্ঞানের অধ্যাপক হন। ১৯৫২ সালে তিনি যুক্তরাজ্যের বিদ্বৎসমাজ রয়েল সোসাইটির সদস্য নির্বাচিত হন। ১৯৫৩ থেকে ১৯৯৪ সাল পর্যন্ত তিনি প্রিন্সটনের ইনস্টিটিউট অব অ্যাডভান্সড স্টাডি'র পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৩ সাল পর্যন্ত ফেডারেশন অব আমেরিকান সায়েন্টিস্টসের প্রধানের দায়িত্ব পালন করেন। ১৯৬৪ সালে যুক্তরাষ্ট্রের ন্যাশনাল অ্যাকাডেমি অভ সায়েন্সেসের সদস্য হন। ১৯৬৭ থেকে ১৯৬৮ সাল পর্যন্ত তিনি নিউ ইয়র্কের ইয়েশিভা বিশ্ববিদ্যালয়ে অভ্যাগত অধ্যাপক হিসেবে কর্মরত ছিলেন। ১৯৭৪ থেকে ১৯৭৫ সাল পর্যন্ত তিনি জার্মানির মাক্স প্লাঙ্ক ইনস্টিটিউট অভ ফিজিক্স অ্যান্ড অ্যাস্ট্রোফিজিক্সের অভ্যাগত অধ্যাপক হিসেবে কর্মরত ছিলেন।
কুয়াইশ বুড়িশ্চর সম্মিলনী উচ্চ বিদ্যালয়
কুয়াইশ বুড়িশ্চর সম্মিলনী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
ইতিহাস
১৯৩১ সালে বিদ্যালয়টি প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য ১১ জন বিশিষ্ট একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক বাবু নন্দন কুমার বড়ুয়া।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯৪%।
আব্দুর রউফ মিয়া (গাইবান্ধার রাজনীতিবিদ)
আব্দুর রউফ মিয়া বাংলাদেশের গাইবান্ধা জেলার রাজনীতিবিদ ও গাইবান্ধা-২ (সদর উপজেলা) আসনের সাবেক সংসদ সদস্য।
প্রাথমিক জীবন
আব্দুর রউফ মিয়া গাইবান্ধা জেলায় জন্মগ্রহণ করেন।
ছাত্রাবাস
থাম্ব|রঙিন পড়াশোনাবান্ধব ছাত্রাবাস, যা ড্রেসডিনে অবস্হিত। ছাত্রাবাস
শিক্ষার কোন সীমাবদ্ধ জায়গা নেই। শিক্ষার জন্য নানা জন নানা জায়গায় যান। সাধারণত শিক্ষার্থীরা শিক্ষার উদ্দেশ্যে যখন কোন জায়গায় যায় এবং তারা নির্দিষ্ট কতগুলো শর্তের মাধ্যমে নিজেরা বা অন্যের ব্যবস্থাপনায় নির্ধারিত সময় পর্যন্ত নির্দিষ্ট স্থানে একত্রে অবস্থান করে তাকে ছাত্রাবাস বলে। ছাত্রাবাস এর ইংরেজি প্রতিশব্দ হল Hall,hall,hostel । শিক্ষা প্রতিষ্ঠান কেন্দ্রীকই মূলত ছাত্রাবাস গড়ে উঠে। কিছু কিছু শিক্ষা প্রতিষ্ঠান নিজেরাই তাদের ছাত্রদের অবস্থানের সুবিধার্থে কিছু জায়গা বরাদ্ধ করে সাময়িক সময়ের জন্য। শিক্ষা প্রতিষ্ঠানের সাথে সম্পর্ক নেই এমন কতৃপক্ষও বাণিজ্যিকভাবে ছাত্রাবাস তৈরি করেন যেখানে ছাত্ররা থাকতে পারে। সরকারি ও বেসরকারী ব্যবস্থাপনায় বাংলাদেশে ছাত্রাবাস পরিচালিত হয়।
বিশ্বের বিভিন্ন দেশে ছাত্রাবাস
বিশ্বের বিভিন্ন দেশে বিভিন্ন রকম ব্যাখ্যা পাওয়া যায়। যুক্তরাজ্য, আয়ারল্যান্ড ও অস্ট্রেলিয়াসহ কয়েক দেশে দীর্ঘমেয়াদী বাসস্থান প্রদানের প্রতিষ্ঠান বোঝায়। ভারত, পাকিস্তান ও দক্ষিণ আফ্রিকায় ছাত্রাবাস বলতে বোর্ডিং স্কুল বা কলেজ ও বিশ্ববিদ্যালয় ছাত্রদের আবাসস্থলকে বোঝায়। বিশ্বের অন্যান্য অংশে ভ্রমণকারীদের বাসস্থান বৈশিষ্ট্য বোঝায়।
বাংলাদেশে ছাত্রাবাসের ধরণ
বাংলাদেশে ছাত্রাবাস সাধারণত দুই ধরনের হয়ে থাকে।
প্রতিষ্ঠান কর্তৃক পরিচালিত
প্রতিষ্ঠান কর্তৃক পরিচালিত ছাত্রাবাস সরাসরি প্রতিষ্ঠানের নিয়ন্ত্রণে থাকে। এখানে ছাত্রের পরিবর্তনে কর্তৃপক্ষের কোন পরিবর্তন হয় না। প্রতিষ্ঠান পরিচালিত ছাত্রাবাসে তুলনামূলক সুবিধা বেশি পাওয়া যায়।
ব্যক্তি মালিকানাধীণ পরিচালিত
এ ক্ষেত্রে ছাত্র নিজে এর পরিচালক হতে পারে অথবা অন্য কোন ব্যক্তি পরিচালক হতে পার। এর বিশেষ বৈশিষ্ট্য হল কর্তৃপক্ষ পরিবর্তন হয় সচরাচর। ব্যক্তি মালিকানাধীণ ছাত্রাবাসে প্রতিষ্ঠান পরিচালিত ছাত্রাবাস অপেক্ষা তুলনামূলক সুযোগ সুবিধা কম।
ভ্রাংগেল দ্বীপ
থাম্ব|ভ্রাংগেল দ্বীপ ভ্রাংগেল দ্বীপ (о́стров Вра́нгеля অস্ত্রভ্‌ ভ্‌রাঙ্গেলিয়া) রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ।
১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।
লালরেমসিয়ামি
লালরেমসিয়ামি (জন্ম ৩০ মার্চ ২০০০) একজন মিজো ভারতীয় পেশাদার ফিল্ড হকি খেলোয়াড়। তিনি ভারতীয় মহিলা জাতীয় ফিল্ড হকি দল এ ফরোয়ার্ড হিসেবে খেলেন। ক্লাব স্তরে তিনি সাইয়ের হয়ে খেলেন। লালরেমসিয়ামি ২০১৮ বিশ্বকাপে, ভারতের ১৮ জনের জাতীয় দলের হয়ে প্রতিনিধিত্ব করেছিলেন। ২০১৮ জাকার্তা এশিয়ান গেমসে রূপো জিতে, উনি মিজোরাম থেকে এশিয়াড পদক জয়ী প্রথম ক্রীড়াবিদের সম্মান লাভ করেন।
প্রথম জীবন
আইজল থেকে আনুমানিক দূরে কোলাসিব নামক শহরে কৃষক পরিবারে লালরেমসিয়ামির জন্ম। তাঁর বাবা, লালথানসাঙ্গা একজন কৃষক ও মা, লাজামাওই, গৃহবধূ। ১১ বছর বয়সে সারছিপের থেঞ্জাল শহরে মিজোরাম সরকার দ্বারা পরিচালিত একটি হকি একাডেমিতে যোগ দেওয়ার জন্য তিনি নির্বাচিত হন। ২০১৬ সালে নতুন দিল্লিতে জাতীয় হকি একাডেমি তে তিনি যোগদান করেন।  এই সময় হিন্দি নিয়ে তাঁকে সমস্যায় পড়তে হয়। সতীর্থদের সাহায্যে উনি হিন্দি ভাষা আয়ত্ত করেন। সতীর্থরা তাঁর নামকে ছোট করে 'সিয়ামি' বলে ডাকে।
পেশাগত জীবন
২০১৬ সালের অনূর্ধ্ব ১৮ ভারতীয় দলে, এশিয়া কাপ খেলার জন্য সুযোগ পান লালরেমসিয়ামি। পরের বছর, তৎকালীন জুনিয়র দলের কোচ বলজিত সিং সাইনি, তাঁকে সিনিয়র ক্যাম্পের জন্য তৈরী করেন। এশিয়ান যুব অলিম্পিক গেমস নির্বাচনী প্রতিযোগিতায়, তিনি অনূর্ধ্ব ১৮ ভারতীয় দলের হয়ে খেলেন, যাতে ভারত দ্বিতীয় স্থান অর্জন করে। পাঁচটি ম্যাচে লালরেমসিয়ামি সাতটি গোল করেন। এরপর তাঁকে সিনিয়র দলে সুযোগ দেওয়া হয়। তাঁর দল ২০১৭ এশিয়া কাপে সোনা জেতে। তাঁকে ২০১৮ এশিয়ান চ্যাম্পিয়নস ট্রফি খেলতে দলে নেওয়া হয় এবং তাঁরা দ্বিতীয় স্থান লাভ করেন। পাঁচটি ম্যাচে, মোট ৩১ মিনিট মাঠে থেকে উনি দুটি গোল করেন। এর মধ্যে, গুরুত্বপূর্ণ রাউন্ড রবিনের শেষ খেলায়, তিনি গোল করে সমতা ফেরান। তাঁকে টুর্নামেন্ট এর 'অনূর্ধ্ব ২১ রাইসিং স্টার' পুরস্কার দেওয়া হয়।
২০১৮ বিশ্বকাপ দলে ১৮ জনের মধ্যে, ভারতের কনিষ্ঠতম সদস্যা হিসেবে যোগ দেওয়ার সুযোগ পান লালরেমসিয়ামি। লীগের খেলাগুলিতে ভালো অবদান রাখার পরে, ইতালির বিপক্ষে টুর্নামেন্টে নিজের প্রথম ও একমাত্র গোলটি করেন লালরেমসিয়ামি।
বিশ্বকাপের পরে জাকার্তা এশিয়ান গেমসে, লালরেমসিয়ামি চারটি গোল করেন। ইন্দোনেশিয়ার বিরুদ্ধে তিনি ২৪ মিনিটের মাথায়, তাঁর প্রথম গোলটি করেন। ভারত ম্যাচটি ৮-০ গোলের ব্যবধানে জেতে। কাজাখস্তানের বিরুদ্ধে তিনি হ্যাট-ট্রিক করেন এবং ভারত ম্যাচটি ২১-০ গোলের ব্যবধানে জেতে। এটি ভারতের এশিয়ান গেমসে দ্বিতীয় বৃহৎ ব্যবধানে জয়। ফাইনালে ভারত জাপানের কাছে ১-২ ফলে হেরে, দ্বিতীয় স্থান লাভ করে। লালরেমসিয়ামি মিজোরামের প্রথম ক্রীড়াবিদ হিসেবে এশিয়ান গেমস পদক লাভ করেন।
ইয়োইচিরো নাম্বু
ইয়োইচিরো নাম্বু (Yoichiro Nambu; 南部 陽一郎 Nambu Yōichirō; জন্ম: ১৮ই জানুয়ারি, ১৯২১; মৃত্যু: ৫ জুলাই,২০১৫।) একজন জাপানি-মার্কিন পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।
জীবনী
নাম্বু ১৯২১ সালে জাপানের টোকিওতে জন্মগ্রহণ করেন। তিনি টোকিও বিশ্ববিদ্যালয় থেকে পদার্থবিজ্ঞানে ১৯৪২ সালে বিএসসি এবং ১৯৫২ সালে ডিএসসি ডিগ্রি অর্জন করেন। ১৯৪৯ সালে ওসাকা সিটি ইউনিভার্সিটিতে সহযোগী অধ্যাপক পদে নিয়োগ পান। ১৯৫৪ সালে শিকাগো বিশ্ববিদ্যালয় এ যোগদান করেন এবং ১৯৫৮ সালে অধ্যাপক পদে উন্নীত হন। ১৯৭৪ থেকে ১৯৭৭ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।
এক্সপেরিমেন্টাল এডভান্সড সুপারকন্ডাক্টিং টোকামাক
এক্সপেরিমেন্টাল এডভান্সড সুপারকন্ডাক্টিং টোকামাক (EAST) (Experimental Advanced Superconducting Tokamak, আভ্যন্তরীন পদবী HT-7U) হচ্ছে একটি পরীক্ষণরত অতিপরিবাহী ( (সুপারকন্ডাক্টিং) টোকামাক ম্যাগনেটিক ফিউশন এনার্জি রিয়েক্টর বা টোকামাক চৌম্বক ফিউশন শক্তি পারমাণবিক চুল্লী যা চীনের হপেইতে অবস্থিত। হপেইভিত্তিক একটি প্লাজমা ফিজিক্স প্রতিষ্ঠান চাইনিজ একাডেমি অফ সায়েন্স এর জন্য পরীক্ষণ পরিচালনা করছে।
এটি প্রথম টোকামাক (টোকামাক হচ্ছে, এমন একধরনের যন্ত্র, যা শক্তিশালী চৌম্বকীয় ক্ষেত্র ব্যবহার করে উত্তপ্ত প্লাজমাকে আবদ্ধ করে অর্ধবৃত্তাকার আকারে রুপ দেয়। চৌম্বকীয় শক্তি আবদ্ধ করতে সক্ষম স্বল্প কিছু যন্ত্রের একটি টোকামাক; যা তাপীয় নিউক্লিয়ার ফিউশন ক্ষমতাকে নিয়ন্ত্রণ করতে প্রস্তুত কর হয়েছে।) যেখানে অতিপরিবাহী টরয়ডাল এবং পলয়ডাল চুম্বক ব্যবহার করা হয়েছে। এটি ১০০০ সেকেন্ডেরও বেশি সময় ধরে প্লাজমা পালস এর লক্ষ্যে কাজ করে যাচ্ছে।
ইতিহাস
এই কর্মসূচীটি ১৯৯৬ সালে প্রস্তাব করা হয় এবং ১৯৯৮ সালে অনুমোদিত হয়। ২০০৩ সালের সময়সূচী অনুসারে, দালানসমূহ এবং উক্ত স্থানের বিভিন্ন সুবিধাদির কাজ ২০০৩ সালের মধ্যেই সম্পন্ন হয়ে যাবার কথা। টোকামাক সমাবেশের কাজ ২০০৩ থেকে ২০০৫ সালের মধ্যে হবার কথা।
২০০৬ সালের মার্চ মাসে নির্মাণের কাজ সম্পন্ন হয়, এবং ২০০৬ সালের ২৮ সেপ্টেম্বরে "প্রথম প্লাজমা" অর্জিত হয়।
এই পারমাণবিক চুল্লীটি চীনের প্রথম অতিপরিবাহী (সুপারকন্ডাক্টিং) টোকামাক যন্ত্র HT-7 এর প্রথম উন্নয়ন ছিল, যা ১৯৯০ এর দশকের প্রথম দিকে প্লাজমা ফিজিক্স প্রতিষ্ঠানে রাশিয়া এর সাথে যৌথভাবে তৈরি করা হয়।
দাপ্তরিক প্রতিবেদন অনুসারে, এই কর্মসূচীর বাজেট হচ্ছে ৩০০ মিলিয়ন ইয়েন (প্রায় ৩৭ মিলিয়ন মার্কিন ডলার), যা অন্যান্য দেশের একই সক্ষমতার পারমাণবিক চুল্লীর প্রায় ১/১৫ থেকে ১/২০।
১ম পর্যায়
২০০৬ খ্রিষ্ঠাব্দের ২৮ সেপ্টেম্বরে প্রথম প্লাজমা (প্লাজমা হচ্ছে আয়নিত গ্যাস যেখানে মুক্ত ইলেকট্রন এবং ধনাত্মক আয়ন এর সংখ্যা প্রায় সমান।) অর্জিত হয়। প্রথমবারের মত উৎপাদিত প্লাজমা প্রায় ৩ সেকেন্ড স্থায়ী হয় এবং ২০০ কিলোঅ্যাম্পিয়ার বিদ্যুৎ প্রবাহ উৎপাদন করে।
২০১০ খ্রিষ্ঠাব্দের ৭ নভেম্বরে, ইএএসটি কেবল এলএইচডব্লিও এর মাধ্যমেই এর প্রথম এইচ-মোড (এই পদ্ধতিতে প্লাজমা তুলনামূলক বেশি স্থায়ী হয় এবং একটা জায়গায় আবদ্ধ করা যায়) প্লাজমা অর্জন করে।
২০১১ খ্রিষ্ঠাব্দের মে মাসে, ইএএসটি সফলতার সাথে ৩০ সেকেন্ডের বেশি সময় ধরে প্রায় ৫০ মিলিয়ন কেলভিন তাপমাত্রায় এইচ-মোড প্লাজমাকে ধরে রাখতে সক্ষম প্রথম টোকামাক হওয়ার খ্যাতি অর্জন করে।
২য় পর্যায়
২০১১ সালের ২৯ নভেম্বরে ইএএসটি; সহপ্রকল্প সাহায্যকারী তাপীয় ব্যবস্থা কর্মসূচী হাতে নেয়। এক উৎসবমুখর পরিবেশে ফিতা কাটার মাধ্যমে ইএএসটি তার ২য় পর্যায়ে প্রবেশ করে।
২০১২ সালের সেপ্টেম্বর থেকে দীর্ঘ ২০ মাস ধরে ইএএসটি তাদের পরীক্ষণের যন্ত্রপাতির হালনাগাদ বা উন্নয়ন করতে থাকে। পরবর্তীতে ২০১৪ সালের ১৯ মে-তে উন্নয়নকার্য-হেতু ছুটির পর, ইএএসটি ২০১৪ সালের প্রথম দফার পরীক্ষণ অভিযানের জন্য প্রস্তুত হয়।
২০১৫ সালের মে-তে, প্রতিবেদন অনুযায়ী ইএএসটি ১ মেগাএম্পিয়ার বিদ্যুৎ উৎপাদন করে এবং এইচ-মোড প্লাজমা ৬.৪ সেকেন্ড পর্যন্ত স্থায়ী হয়েছে বলে জানা যায়।
২০১৬ সালের ফেব্রুয়ারিতে, প্লাজমা পালস প্রায় ৫০ মিলিয়ন কেলভিন তাপমাত্রায় ১০২ সেকেন্ড পর্যন্ত রেকর্ড সময় স্থায়ী হয়। এখানে প্লাজমা বিদ্যুৎ প্রবাহ ছিল ৪০০ কিলোঅ্যাম্পিয়ার এবং ২.৪ x ১০১৯/মি৩ ঘনত্বের, এবং তাপমাত্রা ধীরে ধীরে বৃদ্ধি পাচ্ছিল।
২০১৭ সালের ৩ জুলাইতে, ইএএসটি সফলতার সাথে একশ সেকেন্ডের বেশি সময় ধরে প্রায় ৫০ মিলিয়ন ডিগ্রি সেলসিয়াস তাপমাত্রায় এইচ-মোড প্লাজমা টিকিয়ে রাখতে সক্ষম এমন প্রথম টোকামাক হবার খ্যাতি অর্জন করে।
২০১৮ সালের ১২ নভেম্বরে, ইএএসটি ১০০ মিলিয়ন ডিগ্রি সেলসিয়াস তাপমাত্রার মাইলফলকে পৌঁছায়।
পদার্থবিজ্ঞান সম্পর্কিত লক্ষ্যসমূহ
চীন আই.টি.ই.আর. কনসর্টিয়াম এর একটি সদস্য রাষ্ট্র, এবং EAST হচ্ছে ITER প্রযুক্তিসমূহের পরীক্ষার একটি স্থান।
EAST-কে এইসব বিষয় পরীক্ষণের জন্য নির্মাণ করা হয়েছিল:
ভুটানের সংসদ
ভুটানের সংসদ (རྒྱལ་ཡོངས་ཚོགས་ཁང་) গঠিত হয়েছে ভুটানের রাজা এবং দ্বিকক্ষবিশিষ্ট সংসদ ব্যবস্থাপনার মাধ্যমে। এই দ্বিকক্ষবিশিষ্ট সংসদ উচ্চকক্ষ জাতীয় পরিষদ এবং নিম্নকক্ষ জাতীয় সমাবেশ নিয়ে গঠিত। বর্তমান সংসদীয় কাঠামো এককক্ষযুক্ত টশোগদু (རྒྱལ་ཡོངས་ཚོགས་ཁང་) দ্বারা ২০০৭ সালে প্রতিস্থাপিত হয়েছে, যেখানে সদস্যরা ২০০৮ সালে আসন গ্রহণ করে।
সংসদের গঠন
ভুটানের জাতীয় পরিষদ হচ্ছে উচ্চকক্ষ বা দ্বিকক্ষবিশিষ্ট আইনসভার পর্যালোচনা কক্ষ। এটি ২৫ জন সদস্য নিয়ে গঠিত: ২০টি জেলার প্রতিটি থেকে একজন করে সরাসরি নির্বাচিত হয় এবং ৫ জনকে নির্বাচনী আইন অনুযায়ী রাজা নিযুক্ত করেন। জাতীয় পরিষদে বছরে অন্তত দুবার অধিবেশন বসে। সদস্যদের সংখ্যা থেকে একজন সভাপতি ও একজন সহ-সভাপতি নির্বাচিত হয়। জাতীয় পরিষদের প্রার্থী ও সদস্যরা রাজনৈতিক দলে অন্তর্ভুক্ত হওয়া নিষিদ্ধ।
ভুটানের জাতীয় সমাবেশ সংসদের নিম্নকক্ষ। এটা গঠিত হয় সর্বোচ্চ ৪৭ জন সদস্যকে নিয়ে, যাদেরকে সরাসরি প্রতিটি জেলা থেকে নাগরিকদের দ্বারা নির্বাচনী আইন অনুযায়ী নির্বাচিত করা হয়। আনুপাতিক প্রতিনিধিত্বের এই ব্যবস্থায় প্রতিটি আসনের নির্বাচকমণ্ডলী জাতীয় সমাবেশের একজন সদস্য দ্বারা প্রতিনিধিত্ব করা হয়; ২০ টি জেলার প্রতিটির জন্য ২-৭ জন সদস্যদের দ্বারা প্রতিনিধিত্ব করা আবশ্যক। জাতীয় সংসদের আসনবিন্যাস প্রতি ১০ বছরে বন্টিত হয়। জাতীয় সমাবেশে বছরে অন্তত দুবার অধিবেশন বসে এবং তার সদস্যদের মধ্যে থেকে একজন স্পীকার ও ডেপুটি স্পিকার নির্বাচিত হয়। সদস্য ও প্রার্থীদের রাজনৈতিক দলে অন্তর্ভুক্তি রাখার অনুমতি দেওয়া হয়।
সংসদীয় ক্ষমতা ও পদ্ধতি
জাতীয় পরিষদ এবং জাতীয় সমাবেশ সংবিধানের অধীনে গঠিত স্বতন্ত্র ক্ষমতা ও দায়িত্বের একটি কাঠামোতে পরিচালিত হয়। উপরন্তু, প্রতিটি গঠনকার্য, পদ্ধতিগত কাঠামো অনুযায়ী স্বাধীনভাবে বিধিবদ্ধ করা হয় পরবর্তী প্রণয়ন আইন অনুসারে : জাতীয় পরিষদ আইন এবং জাতীয় সমাবেশ আইন।
সংসদের আইন প্রণয়ন ক্ষমতা
ক্ষমতা ও সংসদের দায়িত্বের মধ্যে সর্বাগ্রে বিল পাশ করা হয়। এই কার্যক্রমটি উভয় ক্ষেত্রেই উচ্চকক্ষ জাতীয় পরিষদ, নিম্নকক্ষ জাতীয় সমাবেশ বা সাধারন আইনসম্মত প্রতিনিধি (Attorney General) দ্বারা সম্পন্ন হয়ে থাকে। ব্যতিক্রমি অর্থ ও আর্থিক বিল, যা জাতীয় সমাবেশের একমাত্র আওতার হয় সেগুলো এর আওতায় কাজ করা হয়। প্রণীত আইনসমূহ উপস্থাপন করতে হবে দ্বিকক্ষবিশিষ্ট উপায়ে ঠিক জাতীয় পরিষদের এবং জাতীয় সমাবেশের যৌথ বৈঠকের সময়। তবে বিল সমূহ ভোট ছাড়া ডিফল্ট অনুযায়ী পাস হতে পারে। যখন একটি বিল উত্থাপন করা হয় এবং এক কক্ষ দ্বারা গৃহীত হয়, এটা তখন গূহীত দিন বা তারিখ থেকে ত্রিশ দিনের মধ্যে অন্য কক্ষে উপস্থাপন করতে হয়। বিলটি সংসদের আগামী অধিবেশনের সময়ও পাস করা যেতে পারে। বাজেট বিষয়ক বিল এবং জরুরী কোনো বিষয়ের ক্ষেত্রে, একটি বিল সংসদে একই অধিবেশনে পাস করতে হবে। বিল সমূহ চূড়ান্তভাবে রাজা দ্বারা নিষেদ এবং পরিমার্জন সাপেক্ষে উপস্থাপিত হয়।
চাহার বুর্জাক জেলা
চাহার বুর্জাক জেলা আফগানিস্তানের নিমরুজ প্রদেশের একটি জেলা। জেলাটি ২২,০০০ বর্গ কিলোমিটার এলাকা দখল করে আফগানিস্তানের বৃহত্তম জেলা হিসেবে মর্যাদা লাভ করেছে। ২০০৪ সালে আদমশুমারীর হিসাব অনুযায়ী চাহার বুর্জাকের জনসংখ্যা ছিল প্রায় ৮,০৮০ জন এর মত, যার মধ্যে বেলুচ সম্প্রদায়ের (৯৮%), পশতুন সম্প্রদায়ের (১%) এবং তাজিক সম্প্রদায়ের (১%) লোক রয়েছে।
আফগানিস্তানে রাশিয়ানদের আগমনের পূর্বে চার বুর্জাককে সঞ্জরানী শাসন করতেন এবং এটি সঞ্জরসী রাষ্ট্রনায়ক (শাসক ছিলেন মোঃ আলম খান সঞ্জরানী) ছিলেন।
সাইমন টাওফেল
খেলোয়াড়ী জীবন
টাওফেল নর্দান সাবার্বস ক্রিকেট এসোসিয়েশনের তত্ত্বাবধানে ক্যামেরে ক্রিকেট ক্লাবে ফাস্ট-মিডিয়াম বোলার হিসেবে খেলেন। ১৯৯০-১৯৯১ মৌসুমে তিনি ক্লাবের সেরা ও পরিচ্ছন্ন পুরস্কার লাভ করেন। এতে তিনি সবচেয়ে বেশি উইকেট লাভের পাশাপাশি সবচেয়ে গড়ে কম রান দিয়েছিলেন। কিন্তু পিঠের আঘাতপ্রাপ্তিতে তার খেলোয়াড়ী জীবনে বিঘ্ন ঘটে।
আম্পায়ার
আম্পায়ার হবার তেমন ইচ্ছে না থাকা স্বত্ত্বেও বন্ধুর সাথে আম্পায়ারিং কোর্সে অংশগ্রহণ করেন। সেখানে ভালভাবে পরীক্ষায় উত্তীর্ণ হন এবং ক্রিকেটে বিভিন্ন স্তরে আম্পায়ারিং করেন। তিনি দ্রুত উন্নত করায় ১৯৯৫ সালে মাত্র ২৪ বছর বয়সে প্রথম-শ্রেণীর ক্রিকেটে আম্পায়ার হিসেবে অভিষেক ঘটান।
আনুষ্ঠানিকভাবে তিনি ৭৪টি টেস্ট ম্যাচ এবং ১৭৪টি একদিনের আন্তর্জাতিক ক্রিকেটে আম্পায়ারিত্ব করেন সাইমন টাওফেল। এছাড়াও, ২০১২ সালের আইসিসি বিশ্ব টুয়েন্টি২০-এর চূড়ান্ত খেলাসহ ৩৪টি টুয়েন্টি২০ আন্তর্জাতিকে অংশ নেন। ২৭ বছর বয়সে জানুয়ারি, ১৯৯৯ সালে সিডনীতে অনুষ্ঠিত অস্ট্রেলিয়া বনাম শ্রীলঙ্কা দলের মধ্যকার খেলায় আম্পায়ার হিসেবে অভিষিক্ত হন। বর্ণাঢ্য আম্পায়ার জীবনে তিনি ২০০৪-২০০৮ পর্যন্ত পরপর পাঁচবার আইসিসি’র বর্ষসেরা আম্পায়াররূপে ঘোষিত হন। অধিকাংশ প্রধান প্রধান ক্রিকেট প্রতিযোগিতায় আম্পায়াররূপে খেলা পরিচালনা করেন। কিন্তু এপ্রিল ২০১১ পর্যন্ত তাকে আইসিসি ক্রিকেট বিশ্বকাপ ফাইনালের জন্য অপেক্ষা করতে হয়। এর প্রধান কারণ ছিল ১৯৯৯ থেকে ২০০৭ সাল পর্যন্ত অস্ট্রেলিয়া প্রতিটি ফাইনাল খেলায় অংশ নিয়েছিল। অস্ট্রেলিয়া কোয়ার্টার ফাইনালে ভারতের কাছে হেরে যাবার প্রেক্ষাপটে শ্রীলঙ্কা-ভারতের মধ্যকার এ ফাইনালে পাকিস্তানি আম্পায়ার আলীম দারের সাথে তিনিও খেলা পরিচালনা করেন।
৩ মার্চ, ২০০৯ তারিখে পাকিস্তানের লাহোরে একদল সশস্ত্র বন্দুকধারী শ্রীলঙ্কা ক্রিকেট দলের উপর আক্রমণ চালায়। এতে খেলা পরিচালনাকারী কর্মকর্তা হিসেবে স্টিভ ডেভিসসহ তিনিও আক্রান্ত হন। পরবর্তীতে স্টিভ ডেভিস, ক্রিস ব্রডের সাথে তিনি পাকিস্তানি নিরাপত্তারক্ষীদেরকে এ ঘটনার জন্য দোষারোপ করেন।
স্মরণীয় মুহুর্ত
মোহালির পিসিএ স্টেডিয়ামে অনুষ্ঠিত ভারত-পাকিস্তানের মধ্যকার বিশ্বকাপ ক্রিকেটের সেমি-ফাইনাল খেলাটিকে তার আম্পায়ার জীবনের 'সবচেয়ে চিত্তাকর্ষক খেলা' হিসেবে অভিহিত করেছেন। তিনি বলেছেন,
অবসর
২৬ সেপ্টেম্বর, ২০১২ তারিখে টাওফেল ক্রিকেট জীবন থেকে অবসরের ঘোষণা দেন। ২০১২ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা সফলভাবে সম্পন্ন করার পরপরই তার এ ঘোষণা। তার স্থলাভিষিক্ত হন স্বদেশী ব্রুস অক্সেনফোর্ড। এরপর তিনি আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হবেন বলে আশাবাদ ব্যক্ত করেন।
মাদ্রাজ মেডিকেল কলেজ
মাদ্রাজ মেডিক্যাল কলেজ হচ্ছে একটি শিক্ষা প্রতিষ্ঠান যা চেন্নাই, তামিলনাড়ু, ভারততে অবস্থিত। এটি ২ ফেব্রুয়ারি, ১৮৩৫ সালে প্রতিষ্ঠিত হয়। এটি ইকলা ডি মেডিসিন ডি পন্ডিচিরি ও মেডিকেল কলেজ কলকাতার পর প্রতিষ্ঠিত ভারতের তৃতীয় প্রাচীনতম মেডিক্যাল কলেজ এবং ৪২৫ টি আসনের মধ্যে দেশের প্রথম স্নাতকোত্তর চিকিৎসা শিক্ষা কেন্দ্র। যে কোনও সময়ে, ২৫০০ টিরও বেশি চিকিৎসা এবং প্যারামেডিক ছাত্ররা সেখানে অধ্যয়ন করেন।
ইতিহাস
১৬৬৪ খ্রিষ্টাব্দের ১৬ নভেম্বর ব্রিটিশ ইস্ট ইন্ডিয়া কোম্পানির অসুস্থ সৈন্যদের চিকিৎসার জন্য একটি ছোট্ট হাসপাতাল হিসেবে সরকারী জেনারেল হাসপাতাল চালু করা হয়।
অ্যাঙ্গো-ফরাসি যুদ্ধ (১৭৪৪-১৭৪৮) পরে হাসপাতালে দুর্ভিক্ষ থেকে বেরিয়ে আসেন, এবং এটি ১৭৭২ সালে বর্তমান স্থায়ী স্থানে বসতি স্থাপন করতে পারে ২০ বছর আগে।১৭৭২ সাল নাগাদ হাসপাতালে ইউরোপীয়, ইউরেশীয় ও স্থানীয়দের নিদান ও চিকিত্সার পশ্চিমা পদ্ধতি এবং ওষুধ তৈরির পদ্ধতি সম্পর্কে প্রশিক্ষণ দেওয়া হয়। এই প্রশিক্ষিত কর্মীকে তৎকালীন মাদ্রাজ প্রেসিডেন্সির জেলা সদর দফতরে ডিপ্লোমাগুলিতে নিযুক্ত করা হয়েছিল যাতে যোগ্য ডাক্তারদের সহায়তা করতে পারে। ১৮২০ সালের মধ্যে, প্রতিষ্ঠানটি ইস্ট ইন্ডিয়া কোম্পানির একটি মডেল হাসপাতালের স্বীকৃতি স্বরূপ। ১৮২৭ সালে ড. ডি. মর্টিমারকে সুপারিনটেনডেন্ট হিসেবে নিযুক্ত করা হয়।
কলেজটি মন্টিমারের পরিচালিত একটি বেসরকারী মেডিক্যাল হাউসে শুরু হয়েছিল এবং ১৮৩৫ সালে এটি একটি মেডিক্যাল স্কুলে পরিণত হয়, যা গভর্নর স্যার ফ্রেডেরিক অ্যাডাম। স্কুলটিকে গভর্নমেন্ট জেনারেল হাসপাতালের সাথে সংযুক্ত করা হয় এবং রাষ্ট্র কর্তৃক স্পন্সর করা হয়।
১৮৪২ সালে ভারতীয়দের স্কুলে ভর্তি করা হয়েছিল।
ছাত্রদের প্রথম ব্যাচ ১৮৫২ সালে স্নাতক ডিগ্রি লাভ করে এবং মাদ্রাজ মেডিক্যাল কলেজের স্নাতক ডিগ্রি লাভ করে। ১৮৫৭ সালে, এটি মাদ্রাজ বিশ্ববিদ্যালয়ের অধিভুক্ত হয়।
বিশ্বের প্রথম নারী ডাক্তারদের একজন (প্রথম চার নারী ছাত্রদের মধ্যে একজন), মেরি শ্যারলিবে ১৮৭৮ সালে মাদ্রাজ মেডিক্যাল কলেজ থেকে স্নাতক ডিগ্রি লাভ করেন, যখন মহিলাদের ব্রিটেনের মেডিকেল কলেজগুলিতে যোগদানের অনুমতি দেওয়া হয় নি।এই সময়ে প্রতিষ্ঠান থেকে স্নাতক প্রথম ভারতীয় মহিলা ডাক্তার: ড. মুথুলকশমি রেড্ডি।
১৯৯৬ সালে, যখন মাদ্রাজের মহানগরকে চেন্নাই নামকরণ করা হয় তখন কলেজটি চেন্নাই মেডিক্যাল কলেজ নামে নামকরণ করা হয়। পরে মাদ্রাজ মেডিক্যাল কলেজে এটি পুনরায় নামকরণ করা হয়, কারণ কলেজটি পুরোনো নামের বিশ্বব্যাপী পরিচিত ছিল।
কলেজটি ২০১০ সালের ফেব্রুয়ারি মাসে ১৭৫ বছরের শিক্ষা সম্পন্ন করেছে, যা কলেজে অনুষ্ঠিত গ্র্যান্ড ফ্যামিলের সাথে পরিনত হয়েছে। ২৮ ফেব্রুয়ারি, ২০১০ তারিখে কলেজের নতুন ভবনটির ভিত্তি প্রস্তর স্থাপন করা হয় তামিলনাডুর মাননীয় মুখ্যমন্ত্রী ড. করুণানিধি।
জানুয়ারী ২০১১ সালে, তামিলনাড়ুর মুখ্যমন্ত্রী ডা. করুণানিথী একটি জিও জারি করে এবং রাজীব গান্ধী সরকারী জেনারেল হাসপাতালের নাম পরিবর্তন করে।
স্টিভেন আর ম্যাককুইন
স্টিভেন চ্যাডউইক ম্যাককুইন (জন্ম ১৩ জুলাই, ১৯৮৮) , পেশাগতভাবে স্টিভেন আর ম্যাককুইন নামে পরিচিত, তিনি আমেরিকান অভিনেতা এবং মডেল, সি ডাব্লিউ ফ্যান্টাসি নাটক দ্য ভ্যাম্পায়ার ডায়রিজে ২০০৯ থেকে ২০১৫ এবং ২০১৭ পর্যন্ত জেরেমি গিলবার্টের চরিত্রে অভিনয় করার জন্য পরিচিত। ২০১৫ সাল থেকে ২০১৬ সাল পর্যন্ত তিনি এনবিসি নাটক শিকাগো ফায়ারে জিমি বোরেলি চরিত্রে অভিনয় করেছিলেন।
প্রাথমিক জীবন
ম্যাককুইন ক্যালিফোর্নিয়ার লস অ্যাঞ্জেলেসে স্টেসি টোটেন (বর্তমানে স্টাসিয়া রবিটেল) এবং অভিনেতা ও প্রযোজক চাদ ম্যাককুইন দম্পতির পরিবারে জন্মগ্রহণ করেছিলেন। তার  দাদা-দাদি প্রয়াত অভিনেতা স্টিভ ম্যাকুইন এবং ফিলিপিনো অভিনেত্রী নীল অ্যাডামস । নীল অ্যাডামসের ভাতিজি হলেন ফিলিপিনো-স্প্যানিশ সোশ্যালাইট ইসাবেল প্রাইস্লার, এনরিক ইগলেসিয়াসের মা জুলিয়ো ইগলেসিয়াস, জুনিয়র এবং ছাবেলি ইগলেসিয়াস, ম্যাকউউইন এবং এনরিকের দ্বিতীয় চাচাত ভাই। তার সৎপিতা লুব রবিটেল হলেন খ্যাতনামা  এনএইচএল হল অবসরপ্রাপ্ত।  ম্যাককুইন তার বাবার পুনর্বিবাহ থেকে মেসিসন (জন্মঃ ১৯৯৫) এবং এক মাতৃত্ব ভাই জেসি রবিটাইলের  ছেলের এক ভাই, চেস (জন্মঃ ১৯৯৭) এবং একটি অর্ধ-বোন সহ চার সন্তানের মধ্যে সবার বড়। ম্যাককুইনের অভিনয় জীবনে নাম  "স্টিভেন আর ম্যাককুইন", "আর" তার সৎ বাবার নাম রবিটাইলের থেকে ব্যবহার করেন।
পেশা
২০০৯ সালে ম্যাককুইনকে এলজে স্মিথের দ্য ভ্যাম্পায়ার ডায়রিজ উপন্যাসের সিডব্লিউর টেলিভিশন অভিযোজনে জেরেমি গিলবার্টের ভূমিকায় অভিনয় করেছিলেন এবং ২০১৫ সাল পর্যন্ত প্রথম ছয় মরসুমে অভিনয় করেছিলেন। গিলবার্টকে লেখা হয়েছিল মাইস্টিক ফলস আর্ট স্কুলের জন্য ৬ষ্ঠ মরসুম ম্যাককুইনের অভিনয় শেষ হবে বলে ঘোষণা করা হয়েছিল। ২০১৫ সালে, ম্যাকউউইন চতুর্থ মরশুমে এনবিসি নাটক শিকাগো ফায়ার অভিনেতায় যোগ দিয়েছিলেন জিমি বোরেলি, ফায়ার হাউস ৫১ এ সুযোগপ্রাপ্ত নতুন প্রার্থী হিসাবে। প্রথম ছয় পর্বে তাকে পুনরাবৃত্ত অভিনয়ে কৃতিত্ব দেওয়া হয়েছিল এবং সপ্তম পর্বে মূল অভিনয়ে যুক্ত করা হয়েছিল। অক্টোবর ২০১৬ সালে, ম্যাককুইনের চরিত্রটি পঞ্চম মরসুমে শো চলাকালে লেখা হয়েছিল।
চলচ্চিত্রের তালিকা
থাম্ব|225x225পিক্সেল| ২০১০ সালের জুলাই মাসে ম্যাককুইন
একীকরণ মন্ত্রণালয়
একীকরণ মন্ত্রণালয় (কোরিয়ান: 통일부; হানজা: 統一部) হল দক্ষিণ কোরিয়া সরকারের একটি নির্বাহী বিভাগ যার লক্ষ্য কোরীয় পুনর্মিলন প্রচার করা। এটি প্রথম ১৯৬৯ সালে পার্ক চুং-হির শাসনের অধীনে জাতীয় একীকরণ বোর্ড হিসাবে প্রতিষ্ঠিত হয়েছিল। এটি ১৯৯৮ সালে তার বর্তমান মর্যাদা অর্জন করে এবং আন্তঃকোরিয় সংলাপ, বিনিময় এবং সহযোগিতার প্রচারে প্রধান ভূমিকা পালন করেছে।
পূর্ববর্তী মন্ত্রী ইউ উ-ইকের অধীনে, মন্ত্রণালয় পরিকল্পনা ও সমন্বয়ের জন্য একটি অফিস নিয়ে গঠিত; একীকরণ নীতি, আন্তঃকোরিয় বিনিময় ও সহযোগিতা এবং মানবিক সহযোগিতার জন্য তিনটি ব্যুরো; গেসেং ইন্ডাস্ট্রিয়াল কমপ্লেক্স প্রকল্পের জন্য একটি বিশেষ ব্যুরো; এবং একীকরণ শিক্ষা, আন্ত-কোরিয়ান সংলাপ, দক্ষিণ ও উত্তরের মধ্যে ট্রানজিট, স্থানচ্যুত উত্তর কোরিয়ানদের জন্য বন্দোবস্ত সমর্থন এবং বিনিময় ও সহযোগিতার বিষয়ে আন্ত-কোরিয়ান পরামর্শের বিষয়ে পাঁচটি অনুমোদিত সংস্থা। যাইহোক, ২০০৮ সালে, সরকারের দক্ষতা পুনর্গঠনের অংশ হিসাবে মন্ত্রণালয়ের আকার উল্লেখযোগ্যভাবে হ্রাস করা হয়েছিল।
লি মিউং-বাক প্রশাসন
২০০৮ সালে মন্ত্রণালয়ের লক্ষ্য ছিল:
নির্দেশক নীতি
হং ইয়ং-পিও প্রশাসন চারটি নীতি দ্বারা পরিচালিত হয়: একটি সুষম পদ্ধতি;  উত্তর কোরিয়া নীতি যা সময়ের সাথে বিকশিত হয়;  এবং আন্তর্জাতিক সম্প্রদায়ের সাথে সহযোগিতা।
সাদাত আবুল মাসুদ
জাস্টিস সৈয়দ সাদাত আবুল মাসুদ (১৯ ফেব্রুয়ারি ১৮১৫ - ৩ জানুয়ারি ১৯৯১) ছিলেন একজন ভারতীয় আইনজীবী, বিচারক এবং কলকাতা হাইকোর্টের প্রাক্তন বিচারপতি, যিনি অস্থায়ী প্রধান বিচারপতি হিসাবে অবসর নেন। তিনি কাসু ব্রহ্মানন্দ রেড্ডির নেতৃত্ব গঠিত চার সদস্যের ভারতের ষষ্ঠ অর্থ কমিশনের অন্যতম বাঙালি জজ সদস্য ছিলেন।  ২০১২ খ্রিস্টাব্দের মার্চ মাসে  বাংলাদেশ সরকার তাকে মুক্তিযুদ্ধে সহায়তাকারী হিসাবে  ফ্রেন্ডস অফ লিবারেশন ওয়ার সম্মান প্রদান করে। ১৯৮৫ খ্রিস্টাব্দেভারত সরকার সমাজসেবার জন্য তাকে দেশের তৃতীয় সর্বোচ্চ বেসামরিক পুরস্কার  পদ্মভূষণে ভূষিত করে।
জন্ম ও প্রারম্ভিক জীবন
সৈয়দ সাদাত আবুল মাসুদের জন্ম ১৯১৫ খ্রিস্টাব্দের ১৯ ফেব্রুয়ারি ব্রিটিশ ভারতের অবিভক্ত বাংলার অধুনা হাওড়া জেলার আজানগাছি। পিতা অবিভক্ত বাংলার কলকাতা হাইকোর্টের প্রধান বিচারপতি স্যার সৈয়দ নাসিম আলি। ১৯৩০ খ্রিস্টাব্দে কলকাতার ভবানীপুর মিত্র ইনস্টিটিউশন থেকে বৃত্তিসহ ম্যাট্রিক, ১৯৩৪ খ্রিস্টাব্দে দর্শনশাস্ত্রে অনার্স নিয়ে  বি.এ এবং ১৯৩৬ খ্রিস্টাব্দে  এম.এ পাশ করে ব্যরিস্টারি পড়তে ইংল্যান্ড যান। ১৯৩৯ খ্রিস্টাব্দে দ্বিতীয় বিশ্বযুদ্ধ শুরু হলে তিনি পড়া শেষ না করে দেশে ফিরে আসেন এবং কলকাতায় আইন পড়া সমাপ্ত করেন। লন্ডনে হিটলার কর্তৃক বোমা বর্ষের জন্য ১৯৪১-৪২ খ্রিস্টাব্দের ব্যারিস্টারি পরীক্ষা দিল্লিতে অনুষ্ঠিত হয় এবং তার ফল ১৯৪৪ খ্রিস্টাব্দে প্রকাশিত হয়।
কর্মজীবন
ব্যারিস্টারি পরীক্ষার ফল বের হবার আগেই তিনি এ.আর.পি'তে স্টাফ অফিসার পদে চাকরি নেন। ফল প্রকাশের পর চাকরি ছেড়ে কলকাতা হাইকোর্টে প্রাকটিশ শুরু করেন। এর পাশাপাশি তিনি ১৯৪৬ খ্রিস্টাব্দ হতে ১৯৬২ খ্রিস্টাব্দ পর্যন্ত সন্ধ্যায়  কলকাতা বিশ্ববিদ্যালয়ে আইনের অধ্যাপনা করেন। ১৯৬৪ খ্রিস্টাব্দে তিনি হাইকোর্টের জজ নিযুক্ত হন। ১৯৫৪ খ্রিস্টাব্দে প্রধানমন্ত্রী জওহরলাল নেহরুর নেতৃত্বে দেড় মাস চীন ভ্রমণ করেন। ১৯৬০ খ্রিস্টাব্দ হতে ১৯৭২ খ্রিস্টাব্দ পর্যন্ত তিনি  বিশ্বভারতীর কোষাধ্যক্ষ ছিলেন। এরপর ১৯৭২ খ্রিস্টাব্দে কাসু ব্রহ্মানন্দ রেড্ডির নেতৃত্বে চার সদস্যের অর্থ কমিশন গঠিত হলে আবুল মাসুদ বাঙালি জজ সদস্য হিসাবে কমিটিতে অন্তর্ভুক্ত হন। ১৯৭৭ খ্রিস্টাব্দে তিনি  কলকাতা হাইকোর্টের অস্থায়ী প্রধান বিচাপতি হয়ে ওই বছরেই অবসর গ্রহণ করেন।
দেশ-বিদেশের নানা গুরুত্বপূর্ণ প্রতিষ্ঠানের সঙ্গে যুক্ত ছিলেন তিনি। ১৯৭৮ খ্রিস্টাব্দে আমেরিকায় নিকারাগুয়ার স্বাধীনতার জন্য যে কনফারেন্স হয় তার সভাপতিত্ব করেন। ১৯৮১ খ্রিস্টাব্দে তিনি  রাস্ট্রসংঘের মানবাধিকার বিশেষজ্ঞ কমিটির সহ-সভাপতি নির্বাচিত হয়ে তিনি তিন বৎসর জেনিভায় অতিবাহিত করেন। ১৯৮৪ খ্রিস্টাব্দে সিমলা ইনস্টিটিউট অফ অ্যাডভান্সড স্টাডিজের সহ-সভাপতি হন।
ব্যক্তিগত জীবন ও জীবনাবসান
সৈয়দ সাদাত আবুল মাসুদ তাহেরা মাসুদকে বিবাহ করেন। তাদের এক কন্যা ও দুই পুত্র। ১৯৮২ খ্রিস্টাব্দে তিনি হজ ব্রত সমান করেন এবং ১৯৮৪ খ্রিস্টাব্দে বাগদাদে জিয়ারত করেন। তিনি ১৯৯১ খ্রিস্টাব্দের ৩ জানুয়ারি কলকাতায় প্রয়াত হন।
রাজশাহী পল্লী বিদ্যুৎ সমিতি
রাজশাহী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। রাজশাহী পল্লী বিদ্যুৎ সমিতি রাজশাহী বিভাগের রাজশাহী জেলার কয়েকটি জোনাল অফিসের মাধ্যমে ৫টি উপজেলায় বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ২৮ এপ্রিল ১৯৯৫ সালে।
ইতিহাস
এ সমিতিটি ২৮ এপ্্রিল ১৯৯৫ সালে রেজিস্ট্রেশন প্রাপ্ত হয় এবং ২৮ জানুয়ারী ১৯৯৬ সালে এ যাত্রা শুরু হয়। এ সমিতির অধীন ৩৮টি উইনয়ন ও ৯২৪টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। নওয়াহাট, রাজশাহী, অফিসটি প্রধান অফিস হিসাবে ব্যবহার হয়।
ভিশন ও মিশন
রাজশাহী পল্লী বিদ্যুৎ সমিতি, ১৯৯৫ ইং সালে কার্যক্রম শুরুর প্রারম্ভিক সময় হতে রাজশাহী জেলার কৃষি, শিল্প ও আর্থ-সামাজিক অবস্থার উন্নয়নে ব্যাপক ভূমিকা রাখছে। আধুনিক সেচ ব্যবস্থার মাধ্যমে খাদ্যে স্বয়ংসম্পূর্ণতা অর্জন, বৃহৎ-সহ মাঝারি ও ক্ষুদ্র শিল্পের ব্যাপক প্রসার এবং শিক্ষা-স্বাস্থ্য ও তথ্য প্রযুক্তি বিকাশের ক্ষেত্রে অগ্রণী ভূমিকা পালন করে। লাভ নয়, লোকসান নয় - গ্রাহকগণই প্রকৃত মালিক ও সেবক মূলনীতিতে এবং সমবায় ভিত্তিতে রাজশাহী পল্লী বিদ্যুৎ সমিতি-এর কার্যক্রম পরিচালিত হয়।
জোনাল অফিস সমূহ
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
গ্রাহক সংখ্যা
এ পল্লী বিদ্যুৎ সমিতিতে ২,৭০,৮৭০ জন গ্রাহক রয়েছে। গ্রাহক সেবা কেন্দ্র=১৭টি।
সমিতি বোর্ড
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।
আরো দেখুন
জাতীয় গ্রিড
বাংলাদেশের স্থাপত্য
বাংলাদেশের স্থাপত্য বাংলাদেশের বিভিন্ন স্থাপনার গঠন বৈশিষ্ট্য ও শৈলীকে বোঝায়। বাংলাদেশের স্থাপত্যের সুদীর্ঘ ইতিহাস রয়েছে যার মূল রয়েছে এদেশের সংস্কৃতি, ধর্ম এবং ইতিহাসের মাঝে। এটি শতাব্দীর পর শতাব্দী ধরে বিকশিত এবং সামাজিক, ধর্মীয়, বহুজাতিক সম্প্রদায়ের প্রভাবে তৈরি। বাংলাদেশের স্থাপত্য এদেশের মানুষের জীবনধারা, ঐতিহ্য ও সাংস্কৃতিক জীবনে ব্যাপক প্রভাব ফেলে। আধুনিক ও উত্তর-আধুনিক স্থাপত্যের পাশাপাশি বাংলাদেশে অসংখ্য স্থাপত্য নিদর্শন ও ধ্বংসাবশেষ রয়েছে যেগুলো হাজার বছরের পুরনো।
ইসলামিক এবং মুঘল স্থাপত্য
বাংলার সালতানাত ছিল ১৩৪২ থেকে ১৫৭৬ এর মধ্যবর্তী সেই সময় যখন মধ্য এশীয় বংশোদ্ভূত মুসলিম নবাবেরা মুঘল সাম্রাজ্য থেকে প্রভাবমুক্ত থেকে স্বাধীনভাবে শাসন করছিলেন। এই সময়ের অধিকাংশ মুসলিম স্থাপত্য পাওয়া যায় গৌড় অঞ্চলে, যা আজকের রাজশাহী বিভাগ এবং পশ্চিমবঙ্গের মালদা জেলা জুড়ে ছিল। এই সময়ের স্থাপত্যের বিশেষ বৈশিষ্ট্য ছিল স্থানীয় বাঙালি স্থাপত্য ঐতিহ্যের প্রভাব। সালতানাতের স্থাপত্যের প্রভাব বিস্তার করেছিল ষাট গম্বুজ মসজিদ, সোনা মসজিদ এবং কুসুম্বা মসজিদ এর মত স্থাপত্যতে।
১৫৭৬ এর দিকে মুঘল সাম্রাজ্য বাংলার বেশিরভাগ জায়গায় বিস্তার লাভ করে। ঢাকা মুঘলদের সামরিক ঘাঁটি হিসেবে আবির্ভাব হয়। ১৬০৮ সালে সুবাদার প্রথম ইসলাম খান শহরটিকে বাংলা সুবাহর রাজধানী হিসেবে ঘোষণা দিলে নগরায়ন এবং আবাসন এর ব্যাপক উন্নতির ফলে জনসংখ্যা বৃদ্ধি পেতে থাকে, এবং এই সময়ে অসংখ্য মসজিদ এবং দুর্গ নির্মাণ হতে থাকে। বড় কাটরা নির্মাণ করা হয়েছিল ১৬৪৪ থেকে ১৬৪৬ সালের মধ্যে, সম্রাট শাহজাহানের দ্বিতীয় পুত্র শাহ সুজার দাপ্তরিক বাসভবন হিসেবে।
আজকের বাংলাদেশে ভারতীয় মুঘল স্থাপত্য চূড়ান্ত পর্যায়ে পৌছায় সুবেদার শায়েস্তা খানের শাসনামলে, যিনি আধুনিক নগরায়ন ও সরকারি স্থাপত্যকে উৎসাহ দিয়ে একটি বিশাল মাত্রার নগরায়ন ও অর্থনৈতিক সম্প্রসারণ শুরু করেন।তিনি শিল্পের পৃষ্ঠপোষক ছিলেন এবং প্রদেশজুড়ে অসংখ্য বিশাল স্থাপত্য যেমন মসজিদ, সমাধিসৌধ এবং প্রাসাদ নির্মাণে উৎসাহ দিয়েছেন, যেগুলো কিছু সেরা মুঘল স্থাপত্য নিদর্শনের প্রতিনিধিত্ব করত। খান লালবাগ কেল্লা (আওরঙ্গবাদ কেল্লা নামেও পরিচিত), চক বাজার মসজিদ, সাত মসজিদ এবং ছোট কাটরার ব্যাপক সম্প্রসারণ করেন। তিনি তার কণ্যা পরীবিবির সমাধিসৌধের নির্মাণ কাজ তদারকি করেন।
টেরাকোটা মন্দির স্থাপত্য
বাংলাদেশের বেশিরভাগ টেরাকোটা মন্দির মুসলিম শাসনের শেষভাগে এবং ব্রিটিশ শাসনের শুরুর দিকে অর্থবান হিন্দু জমিদারদের উদ্যোগে তৈরি।
সাধারণ বাংলো ধরনের স্থাপত্য
বাংলো স্থাপত্যের সূচনার ঐতিহাসিক ভূমি বাংলা প্রদেশ।  "বাংলো" বলতে আসলে "বাঙ্গালি" বোঝায় এবং বিকৃত অর্থে "বাংলা ধরনের বাড়ি" বোঝায়। বাড়িগুলো প্রথাগত ভাবেই ছোট ছিল, কেবল একতলা, নিরিবিলি, একটি প্রশস্ত উঠান থাকত, ব্রিটিশরা ব্যবহার করত, গ্রীষ্মে হিমালয় থেকে ফেরার পথে এবং ভারতীয় শহরের বাইরে তারা এগুলো প্রাদেশিক প্রশাসকের বাড়ি হিসেবে ব্যবহার করত। বাংলো ধরনের বাসাগুলো এখনো গ্রাম বাংলায় বিখ্যাত। আধুনিক কালে মূল স্থাপত্য উপাদান হিসেবে খাঁজকাটা ষ্টীলের পাত ব্যবহার করা হয়। আগে কাঠ, বাঁশ এবং খড় ব্যবহার করা হত। খড় ছাঁদে ব্যবহার করা হত যা ঘরগুলোকে গরমকালেও ঠাণ্ডা রাখত। বাংলোগুলোতে ছাঁদের আবরণ হিসেবে লাল ইট ব্যবহার করা হত।
ইন্দো-সারাসেনিক স্থাপত্যের প্রত্যাবর্তন
ব্রিটিশ উপনিবেশ যুগে অতীতে প্রচলিত ইন্দো-ইউরোপিয়ান ধরনের উন্নতি হতে থাকে, যা কিনা ভারতীয়, ইউরোপিয়ান এবং মধ্য এশীয় (ইসলামিক) উপাদানের মিশ্রণে তৈরি। উল্লেখযোগ্য স্থাপত্য হচ্ছে ঢাকার আহসান মঞ্জিল এবং রংপুর শহরে অবস্থিত তাজহাট রাজবাড়ি।
বাংলাদেশের আধুনিক স্থাপত্য
বর্তমান সময়ের প্রেক্ষাপটে, স্থাপত্যের উপকরণ, শিল্পকলা এবং প্রযুক্তির ব্যাপক উন্নতির ফলে বাংলাদেশের স্থাপত্য বৈচিত্র্যময় হয়ে উঠেছে। স্বাধীনতা পরবর্তী সময়ে বাংলাদেশের অর্থনৈতিক উন্নয়ন স্থাপত্যকে এর প্রথাগত রূপ থেকে আধুনিক রূপে নিয়ে এসছে। নগরায়ন এবং আধুনিকায়নের সাথে তাল মিলিয়ে, ইতিহাস এবং ঐতিহ্যকে ব্যাপক মাত্রায় ধারণ করে স্থাপত্য রীতি আধুনিক থেকে আধুনিকতর হচ্ছে। বাংলাদেশের স্থাপত্য এদেশের মানুষের ইতিহাস এবং জীবন সম্পর্কে গভীর তথ্য প্রকাশ করে।
ফজলুর রহমান খান ছিলেন একজন অবকাঠামো প্রকৌশলী এবং স্থাপত্যবিদ যিনি আজকের যুগের সুউচ্চ ভবন তৈরির মৌলিক পদ্ধতি গুলোর সূচনা করেন।  "অবকাঠামো প্রকৌশলের আইনস্টাইন" হিসেবে গণ্য খানের "নলাকার নকশা" বহুতল ভবনের নকশায় বিপ্লব নিয়া আসে।  ১৯৬০ এর সময় থেকে ৪০-তলার উপরে বেশিরভাগ দালান খানের প্রকৌশল নীতি থেকে প্রাপ্ত একটি নলাকার নকশার উপর ভিত্তি করে তৈরি করা হচ্ছে। উইলিস টাওয়ার যা আমেরিকার দ্বিতীয় উঁচু ভবন (একসময় সর্বোচ্চ ছিল শুধু আমেরিকাতে নয় সারা বিশ্বে এবং অনেক বছর ধরে), জন হ্যানকক সেন্টার, হজ টার্মিনাল প্রভৃতির স্থপতি তিনি। তার নকশা ভবনগুলোকে শুধ শক্তিশালী এবং দক্ষ রূপই দেয় নি, দালান তৈরিতে উপকরণের ব্যবহার ও কমিয়ে আনে (অর্থ সাশ্রয়ী) এবং দালান গুলোর উচ্চতা ক্রমশ বাড়ানো সম্ভব হতে থাকে। নলাকার নকশা, অভ্যন্তরীণ জায়গা বাড়িয়ে তোলে, দালানকে যেকোনো আকার নিতে সাহায্যের মাধ্যমে স্থপতিদের অকল্পনীয় স্বাধীনতা প্রদান করে।  তিনি বহুতল ভবনে সহজে উপরে ওঠার জন্য স্কাই লবি আবিষ্কার করেন এবং অবকাঠামো নকশায় কম্পিউটারের ব্যাপক ব্যবহার প্রচলন করেন। ফজলুর রহমান ২০ শতকের অগ্রগণ্য অবকাঠামো প্রকৌশলী যিনি এই পেশায় জাতীয় এবং আন্তর্জাতিক পর্যায়ে অকল্পনীয় এবং চিরস্থায়ী বদান রেখে গেছেন। ২০ শতকের শেষার্ধে আকাশচুম্বী দালান তৈরির মিছিলে অন্য যেকোনো মানুষের চেয়ে ফজলুর রহমানের অবদান অনেক বেশি এবং এটর ফলে মানুষের পক্ষে "আকাশের শহরে" বসবাস এবং আকজ করাআ সম্ভব হয়েছে। খান একটি ধারা প্রবর্তন করেন যা অতুলনীয় এবং স্থাপত্য ও অবকাঠামো প্রকৌশলে দৃষ্টান্ত।
আমেরিকান ডেস্ক
আমেরিকান ডেস্ক হোয়াইট হাউসে বাণিজ্য চুক্তির একটি সম্ভাব্য অফিস যা অক্টোবরে ২০১৬-এ রাষ্ট্রপতি-নির্বাচিত ডোনাল্ড ট্রাম্প ঘোষণা করেছিলেন।  মিঃ ট্রাম্প বলেছেন যে তিনি মার্কিন যুক্তরাষ্ট্রের কার্যালয়ে বাণিজ্য নীতির জন্য আমলাকে একীভূত করতে চান বাণিজ্য প্রতিনিধি, মার্কিন যুক্তরাষ্ট্রের বাণিজ্য অধিদফতর এবং বাণিজ্য সংস্থা সহ অন্যান্য সংস্থা, আমেরিকান ডেস্ককে প্রতিবেদন করবে।  আমেরিকান ডেস্কের লক্ষ্য হ'ল অদক্ষ আমলাকারীর স্তরগুলি গুটিয়ে ফেলা,  এবং মার্কিন নাগরিকদের নিয়োগকারী মার্কিন কর্পোরেট সংস্থাগুলির একচেটিয়াকরণ রোধ করা।
মাদার্শা আদর্শ উচ্চ বিদ্যালয়
মাদার্শা আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
ইতিহাস
১৯৯৮ সালে বিদ্যালয়টি নিম্ন মাধ্যমিক পর্যায়ে প্রতিষ্ঠিত হয়। ২০১৩ সালে মাধ্যমিক পর্যায়ে স্বীকৃতি লাভ করে।
ব্যবস্থাপনা
বিদ্যালয় পরিচালনার জন্য জনাব এডভোকেট রফিকুল কাদের চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ দিদারুল আলম চৌধুরী।
অবকাঠামো
বিদ্যালয়ের মূল ভবনটি একটি আধা পাকা ভবন।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দুই শতাধিক শিক্ষার্থী অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯৮%।
আজগার আলী খান
আজগার আলী খান বাংলাদেশ সেনাবাহিনীর অবসরপ্রাপ্ত মেজর, গাইবান্ধা জেলার রাজনীতিবিদ ও গাইবান্ধা-২ (সদর উপজেলা) আসনের সাবেক সংসদ সদস্য।
প্রাথমিক জীবন
আজগার আলী খান গাইবান্ধা জেলায় জন্মগ্রহণ করেন।
রাজনৈতিক জীবন
আজগার আলী খান ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-২ (সদর উপজেলা) আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-২ আসন থেকে অংশ নিয়ে পরাজিত হয়েছিলেন।
গোড়গ্রাম ইউনিয়ন
গোড়গ্রাম ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
প্রশাসনিক এলাকা
ইউনিয়নটি ৫টি মৌজা/গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
ইতিহাস
নীলফামারী জেলায় যেসব প্রত্নতাত্বিক নিদর্শন পাওয়া যায় সে-সব নিদর্শন গুলোর মধ্যে একটি হলোঃ বিরাট রাজার দিঘি বা বিন্যাদিঘী । এই উৎকৃষ্ট মানের পর্যটন কেন্দ্রটির নাম যুগের সাথে তাল মিলিয়ে নাম বদলেছে । দিঘির জলের রং নীল বলে পর্যটন কেন্দ্রটির নামকরণ করা হয় নীলসাগর । বর্তমানে নীলসাগর নীলফামারী শহরের পশ্চিমে গোড় গ্রাম ইউনিয়নে অবস্থিত । কথিত আছে যে মহারাজ বিরাটের কয়েক হাজার গাভীকে জল পান করার জন্য দিঘিটি খনন করা হয়েছিল এবং রাজকুমারী বিন্যাদেবীর নামানুসারে দিঘির নামকরণ করা হয় বিন্যাদিঘী । এই অঞ্চলের প্রবীণমানুষদের মুখে শোনা যেত আরও একটি অবিশ্বাস্য কাহিনিঃ এই অঞ্চলের কোনো পরিবারে বিয়ের জন্য বিয়ের আগের দিন দিঘির ধারে গিয়ে সাহায্য চাওয়া হলে সাহায্য হিসেবে পাওয়া যেতো থালাবাসন এবং বিয়ের অনুষ্ঠান শেষে তা পরিষ্কার করে দিয়ে আসা হতো । আরও শোনা যায় নতুন গাভীর প্রথম দহিত দুধ দিঘিতে ঢেলে দিয়ে আসা হতো এবং একটি নাগ এসে তা পান করত । আশ্চর্যের বিষয় হলো এই দিঘিতে কখনো কচুরিপানা জন্মেনি ও এখন পর্যন্ত বেশ কয়েকজন সাঁতারু বাজি ধরে সাঁতার কাটতে গিয়ে প্রাণ হারিয়েছেন । প্রত্যেক মৃত ব্যক্তিরা বাংলা বছরের চৈত্র মাসের পহেলা দিনে মারা যায়॥
জনসংখ্যা
চওড়া ইউনিয়নের মোট জনসংখ্যা = ২৯,২২০ জন।
শিক্ষা
চওড়া বড়গাছা ইউনিয়নের শিক্ষার হার ৪৯%। এ ইউনিয়নে ৬টি মাধ্যমিক বিদ্যালয়, ১৩টি প্রাথমিক বিদ্যালয়, ১টি মাদ্রাসা রয়েছে।
২০২২–২৩ ফেডারেশন কাপ (বাংলাদেশ)
২০২২-২৩ ফেডারেশন কাপ, হলো ফেডারেশন কাপ (বসুন্ধরা গ্রুপ থেকে স্পনসরশিপের কারণে যা বসুন্ধরা গ্রুপ ২০২২–২৩ ফেডারেশন কাপ নামেও পরিচিত) টুর্নামেন্টের ৩৪তম সংস্করণ, বাংলাদেশ ফুটবল ফেডারেশন (বাফুফে) দ্বারা আয়োজিত বাংলাদেশের শীর্ষস্থানীয় প্রধান ঘরোয়া বার্ষিক ক্লাব ফুটবল প্রতিযোগিতা। ১১টি প্রতিযোগী দল এই টুর্নামেন্টে প্রতিদ্বন্দ্বিতা করেছে। টুর্নামেন্টটি ২০ ডিসেম্বর ২০২২ থেকে ৩০ মে ২০২৩ পর্যন্ত অনুষ্ঠিত হয়েছিল। টুর্নামেন্টের বিজয়ী ২০২৪-২৫ এএফসি কাপ এর কোয়ালিফায়ার প্লে-অফ খেলার যোগ্যতা অর্জন করবে। ৩০ মে ২০২৩ তারিখে ফাইনালে ঢাকা আবাহনীকে ৪–৪ গোলে সমতা হওয়ার পর পেনাল্টি শুট-আউটে ৪–২ গোলে ব্যবধানে পরাজিত করে ঢাকা মোহামেডান এবারের স্বাধীনতা কাপের আসরের শিরোপা বিজয়ী।
অংশগ্রহণকারী দল
নিম্নলিখিত ১১টি দল এই টুর্নামেন্টে প্রতিদ্বন্দ্বিতা করবে।
ভেন্যু
দেশজুড়ে এই তিনটি ভেন্যুতে ম্যাচগুলো অনুষ্ঠিত হবে।
ড্র
ড্র অনুষ্ঠানটি ২৫ নভেম্বর ২০২২ তারিখে বিকাল ৪:০০টায় বাফুফে হাউসের মতিঝিল, ঢাকার তৃতীয় তলায় অনুষ্ঠিত হয়ছে। তিনটি গ্রুপে বিভক্ত ছিল এগারোটি দল। প্রতিটি গ্রুপ থেকে শীর্ষ দুটি দল এবং সেরা তৃতীয় স্থান অর্জনকারী দুটি দল নক আউট পর্ব-এ খেলার যোগ্যতা অর্জন করছে।
টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
কোয়ার্টার ফাইনাল
কোয়ার্টার ফাইনাল
সেমি-ফাইনাল
সেমি-ফাইনাল
আত্মঘাতী গোল
† গাড় ম্যাচের বিপক্ষে ক্লাব বিজয়ী নির্দেশ করে
টুর্নামেন্ট সেরা পুরস্কার
(ঢাকা মোহামেডান)
কাটিহার-শিলিগুড়ি রেলপথ
কাটিহার-শিলিগুড়ি লাইন হল একটি রেললাইন যা ভারতের বিহার রাজ্যের কাটিহারকে পশ্চিমবঙ্গের শিলিগুড়ি জংশনের সাথে, কিষাণগঞ্জ, আলুবাড়ি রোড জংশন (ইসলামপুর), ঠাকুরগঞ্জ, আধিকারী, নাক্সালবাড়ি এবং বাগডোগরা হয়ে সংযোগ করে। এটি একটি মিটার-গেজ ট্র্যাক যা ২০১১ সালে ব্রডগেজে রূপান্তরিত হয়।
শিলিগুড়ি জংশন এবং আলুয়াবাড়ি রোড জংশন (ইসলামপুর) এর মধ্যে অল্প দূরত্ব সহ সামান্য ভিন্ন রুট সহ আরেকটি রেললাইন রয়েছে এবং এর বিশদ বিবরণ হাওড়া-নিউ জলপাইগুড়ি লাইন নিবন্ধে পাওয়া যায়।
প্রারম্ভিক উন্নয়ন
১৮৮০ এর দশকে এই এলাকায় রেলওয়ের উন্নয়ন শুরু হয়। ইস্ট ইন্ডিয়ান রেলওয়ে কোম্পানি ১৮৮৮ সালে মনিহারী-কাটিহার-কসবা বিভাগ খুলে এবং একই বছর উত্তরবঙ্গ রেলওয়ে কাটিহার-রায়গঞ্জ বিভাগ খুলে। বারসোই-কিশানগঞ্জ বিভাগটি ১৮৮৯ সালে খোলা হয়। এই সমস্ত লাইন ছিল মিটারগেজ লাইন। দার্জিলিং হিমালয়ান রেলওয়ে, ন্যারো-গেজ লাইন পরিচালনা করে, ১৯১৫ সালে শিলিগুড়ি থেকে কিশেনগঞ্জ পর্যন্ত তাদের কার্যক্রম প্রসারিত করে।
শিলিগুড়ি ১৮৭৮ সাল থেকে বাংলার পূর্ব অংশ হয়ে কলকাতার সংযুক্ত ছিল (বিস্তারিত হাওড়া-নতুন জলপাইগুড়ি লাইন দেখুন)। যাইহোক, ১৯৪৭ সালে ভারত বিভাগের সাথে, এই অঞ্চলে রেল পরিষেবা সম্পূর্ণভাবে ব্যাহত হয়। ১৯৪৯ সালে, ন্যারোগেজ শিলিগুড়ি-কিষাণগঞ্জ বিভাগকে মিটারগেজে উন্নীত করা হয়। এইভাবে মনিহারী থেকে কাটিহার হয়ে শিলিগুড়ি পর্যন্ত সরাসরি মিটারগেজ সংযোগ ছিল। শিলিগুড়ি যাওয়ার একটি সাধারণ রুট ছিল সাহেবগঞ্জ লুপ হয়ে সাক্রিগালি ঘাট। মণিহারী ঘাটে ফেরি করে গঙ্গা পার। তারপর মিটারগেজ কাটিহার এবং বারসোই হয়ে কিশানগঞ্জ এবং অবশেষে ন্যারোগেজ শিলিগুড়িতে,  আগে কিষাণগঞ্জ-শিলিগুড়ি মিটারগেজে রূপান্তরিত হয়। স্বল্প সময়ের জন্য হলেও এটি একটি ঐতিহাসিক পথ হিসেবে রয়ে গেছে।
ব্রডগেজ যুগে মিটারগেজ লাইন হিসেবে টিকে থাকা
ষাটের দশকে নতুন এলাকায় ব্রডগেজ লাইন স্থাপন করা হয় এবং ১৯৭১ সালে ফারাক্কা ব্যারেজের উপর রেল সেতুর মাধ্যমে শিলিগুড়ি আবার সরাসরি কলকাতার সাথে  দ্বারা সরাসরি যুক্ত হয়। মুকুরিয়া থেকে আলুবাড়ি রোড পর্যন্ত ব্রডগেজ লাইনের একটি অংশ মিটারগেজ লাইনের পাশাপাশি চলে গেছে। মিটারগেজ লাইন ২০১১ সাল থেকে বহু বছর ধরে টিকে ছিল।
একজন ভারতীয় রেলওয়ে ফ্যান ক্লাব উৎসাহী রিপোর্ট করেন (জুন ২০০৫ সালে): "শিলিগুড়ির কাছে, একটি এমজি লাইন ডানদিকে উঠে এসেছে, কিছুটা উঁচু বাঁধে এবং রাস্তার সমান্তরালভাবে চলতে থাকে৷ এটি হল শিলিগুড়ি-কিশানগঞ্জ-কাটিহার এমজি লাইন যা এখনও বিদ্যমান। বাগডোগরা এই লাইনের একটি স্টেশন, আসলে বিমানবন্দরের রানওয়ে প্রায় স্টেশনের সীমার মধ্যেই শেষ! রাস্তা এবং রেল উভয়ই উত্তর দিকে বাঁক, কিন্তু তারপর রেলপথের উপর দিয়ে রাস্তা পার হওয়ার সাথে সাথে বিচ্যুত হয়। এই ওভারপাসটি শিলিগুড়ি-নিউ মাল জংশন-আলিপুরদুয়ার জংশন-সমুকতলা রোড লাইন এবং ডিএইচআর-এর উপরে। আগেরটি ২০০০ সালে এমজি ছিল এবং এখন ব্রডগেজ।